การทำให้เธอชอบคุณมากขึ้น การชวนเธอออกเดท การทำให้สาวประทับใจ
หากสาวที่คุณชอบตอบตกลงและคุณได้ไปเดทกับเธอ คุณต้องทำทุกอย่างให้เธออยากไปเดทกับคุณอีก สิ่งเล็กๆ น้อยๆ เช่น การเปิดประตู การช่วยเธอสวมโค้ทหรือถอดออกและจ่ายค่าอาหารเย็นก็เป็นสิ่งที่น่าประทับใจสำหรับสาวบางคน หากคุณอยากให้เธอประทับใจก็ลองไปรอหน้าบ้านของเธอพร้อมช่อดอกไม้ พาเธอไปที่สวยๆ และพาไปทานอาหารร้านที่อร่อยๆ เพื่อทำให้เดทแรกน่าประทับใจมากขึ้นก็ลองหาว่าเธอชอบอะไรผ่านบทสนทนาที่มีและทำเดทให้สอดคล้องกับสิ่งที่เธอชอบ เช่น หากเธอชอบหนังสยองขวัญก็พาเธอไปดูหนังสยองขวัญ หากเธอชอบอาหารจีนก็พาเธอไปทานมื้อค่ำที่ร้านอาหารจีน หากเธอชอบเล่นมินิกอล์ฟก็พาเธอไปเล่นมินิกอล์ฟ เมื่อคุณไปรับเธอหรือเจอเธอครั้งแรกก่อนไปเดทคุณก็ควรชมเธออย่างจริงใจ คุณสามารถพูดว่า “คุณดูสวยมากในชุดนั้น” หรือ “ผมคุณสวยจัง” ไม่ว่าจะอย่างไรคุณก็ควรชมเธอให้ถูกต้องและมองตาเธอเมื่อคุณพูด ชมเธอเรื่อยๆ เมื่อคุณไปเดทและทำความรู้จักเธอมากขึ้น อย่าชมแค่รูปลักษณ์ภายนอกแต่ชมเชยความฉลาด ความตลกและพรสวรรค์อื่นๆ ที่เธอมี เช่น คุณสามารถพูดว่า “ผมชื่นชอบความสามารถทางกรีฑาของคุณ” เมื่อคุณเริ่มรู้จักสาวที่คุณชอบคุณก็ควรระมัดระวังหัวข้อที่พูดไม่ให้ล่วงล้ำอีกฝ่ายจนเกินไป พูดถึงสิ่งที่จะไม่ทำให้เธออึดอัดหรือเสี่ยง เช่น คุณสามารถถามถึงดนตรีแนวโปรดของเธอ หนังที่เธอดูเรื่องล่าสุดหรืองานอดิเรกของเธอ. เลี่ยงการถกเถียงหัวข้อที่อึดอัดสำหรับเธอ เช่น เรื่องแฟนเก่าของคุณ ปัญหาในครอบครัวหรือศาสนาของคุณ คุณควรถามคำถามเพื่อให้รู้จักเธอได้มากขึ้น เช่น สิ่งที่เธอชอบและไม่ชอบ เพื่อนและครอบครัวหรือความสนใจของเธอ เป็นต้น คุณต้องสนุกกับการทำความรู้จักเธอมากขึ้นเพราะฉะนั้นคุณควรถามคำถามที่แสดงถึงนิสัยของเธอ ถึงตอนนี้คุณควรรู้มากขึ้นเกี่ยวกับสิ่งที่เธอชอบและไม่ชอบเพราะฉะนั้นคุณควรเจาะคำถามให้ลึกกว่าเดิม เช่น หากเธอบอกคุณเมื่อไปเดทครั้งที่แล้วว่าหนังเรื่องโปรดของเธอคืออะไรก็ลองถามว่าเธอชอบอะไรในหนังเรื่องนั้น เธอดูหนังเรื่องนั้นกี่รอบ ตัวละครโปรดของเธอคืออะไร เป็นต้น เธอจะประทับใจที่คุณจำได้ว่าเธอพูดอะไรและความสนใจของคุณในสิ่งที่เธอชอบ การรู้จักบางคนอาจใช้เวลาเช่นเดียวกับการตกหลุมรักแต่อย่าท้อหรือใจร้อน พยายามทำให้เธอมีเวลาที่ดีและทำความรู้จักเธอ ลองมองช่วงเวลาที่ใช้ด้วยกันให้เป็นโอกาสในการรู้จักเธอให้มากขึ้นและแสดงให้เธอเห็นว่าคุณคู่ควรกับความรักของเธอ การชวนสาวไปออกเดทอาจเป็นสิ่งที่น่ากลัวแต่หากคุณวางแผนดีๆ มันก็จะไม่น่ากลัวอย่างที่คิด ลองนึกสถานที่ เวลาและวิธีการขอเธอออกเดท ลองนึกว่าคุณอยากให้ช่วงเวลานั้นเป็นแบบไหนและใช้เวลานึกถึงการตอบรับที่เป็นบวก คุณต้องดูดีที่สุดเมื่อชวนสาวไปเดทครั้งแรก หากคุณใส่ชุดเน่าๆ และไม่ได้อาบน้ำมาหลายวันเธอก็อาจจะไม่ประทับใจ แต่คุณไม่ต้องถึงขนาดใส่สูททักซิโด้หรือแปลงโฉมใหม่เพื่อขอเธอออกเดท เพียงใส่เสื้อผ้าที่สะอาดดูดีและทำหน้าตาให้ดูสะอาดเรียบร้อยก็พอ ความมั่นใจนั้นเซ็กซี่และสิ่งที่มั่นใจที่สุดที่คุณทำได้คือมองตาเธอตอนที่ชวนเธอออกเดท ถึงแม้คุณจะรู้สึกสบายใจกว่าที่จะมองพื้นและพึมพำคำถามแต่เธออาจจะไม่ประทับใจ มองเข้าไปในตาของเธอและยืดตัวตรงเพื่อแสดงออกถึงความมั่นใจ วิธีที่คุณยืนสามารถบ่งบอกว่าคุณมั่นใจแค่ไหน หากคุณยืนค่อมหรือกอดอกก็อาจแปลว่าคุณกลัวหรือประหม่า คุณต้องยืนตัวตรงและทิ้งแขนไปด้านข้างลำตัว เผยไหล่ไปด้านหลังและยืดอกเล็กน้อย เธอจะเห็นความสูงและความกว้างของคุณอย่างเต็มที่ซึ่งจะทำให้เธอประทับใจมากกว่าการยืนหลังค่อม คุณไม่ต้องคุยกับเธอหนึ่งชั่วโมงก่อนชวนเธอไปออกเดท ที่จริงแล้วหากคุณคุยนานเกินไปคุณอาจจะประหม่าได้ คุณต้องเดินไปหาเธอ ชมเชยเธอเล็กน้อยและบอกเธอว่าคุณอยากใช้เวลากับเธอ หากคุณต้องการโทรหาเธอก็สามารถทำได้เช่นกันแต่อย่าชวนเธอไปเดทผ่านเฟซบุ้คหรือส่งข้อความเพราะเอจะคิดว่าคุณประหม่าเกินไปที่จะคุยกับเธอ ลองพูดว่า “สวัสดี คุณดูดีมากเลย คือผมกำลังรีบแต่ผมอยากรู้ว่าคุณอยากไปเที่ยวกับผมมั้ย ขอเบอร์ได้หรือปล่าว?” บางครั้งผู้หญิงจะปฏิเสธไม่ว่าคุณพยายามมากแค่ไหน คุณควรเตรียมรับมือให้พร้อมกับคำปฏิเสธเวลาชวนสาวไปออกเดท หากเธอปฏิเสธก็อย่าเสียใจ ไม่ต้องสนใจและอย่าทำเป็นผิดหวัง  ลองพูดว่า “ไม่เป็นไร คุณดูเป็นคนสนุกสนานผมก็เลยถาม แต่ไม่เป็นไร โชคดีนะ!” แสดงนิสัยที่ดีให้เธอเห็นก่อนจะชวนเธอออกเดท คุณสามารถทำให้เธอเห็นได้ว่าคุณเป็นผู้ชายที่ดีและสามารถเป็นแฟนที่ดีได้โดยการเป็นคนคิดบวก ตลก มีความคิดและมีมารยาท  หากคุณคิดว่านิสัยของคุณยังไม่ดีพอคุณก็ควรลองปรับปรุงตัวเอง เช่น หากคุณเป็นคนมองโลกในแง่ร้ายคุณควรตั้งเป้าในการบอกสามสิ่งที่เป็นบวกในชีวิตประจำวันของคุณ เมื่อเวลาผ่านไปคุณจะพบว่าการมองโลกในแง่บวกนั้นง่ายกว่าที่คิดและคุณจะได้ประโยชน์จากการมีความเชื่อมั่นในตัวเองมากขึ้น นอนหลับดีขึ้นและความเห็นใจผู้อื่นที่ดีขึ้น  จำไว้ว่าคุณต้องคุยกับเธอ งานวิจัยเสนอว่าคนจะเห็นว่าคุณน่าดึงดูดมากขึ้นหากคุณนิสัยดี แต่ถ้าคุณไม่เคยคุยกับเธอแล้วเธอจะรู้ได้อย่างไรว่าคุณนิสัยดีแค่ไหน การดูดีและรู้สึกดีจะช่วยให้คุณมั่นใจเวลาอยู่รอบๆ สาวที่คุณชอบและนั่นอาจเพียงพอที่จะเอาชนะใจเธอได้ ใช้เวลามากๆ ในแต่ละวันเพื่อทานอาหารที่มีประโยชน์ ออกกำลังกาย นอนและดูแลตัวเอง การรู้สึกดีกับตัวเองจะช่วยให้คุณแสดงออกถึงความสุขและความมั่นใจซึ่งดึงดูดคนอื่นเสมอ  ทานอาหารที่มีประโยชน์และออกกำลังกายสม่ำเสมอ พักกายและผ่อนคลายทุกวัน ทำผมให้ดูดี ใส่เสื้อผ้าที่เข้ากับบุคลิก ใส่โคโลญจน์หรือน้ำหอมระงับกลิ่นกาย สาวบางคนมองเห็นสิ่งใดสิ่งหนึ่งที่ดึงดูดในตัวผู้ชายที่คนอื่นไม่เห็น แต่ทางเดียวที่คุณจะรู้ว่าสาวที่คุณชอบเห็นว่าทักษะพิเศษของคุณน่าดึงดูดหรือไม่ก็คือการมองหาโอกาสที่จะแสดงมันออกมา เช่น หากคุณเล่นกีต้าร์เก่งมากก็ลองชวนสาวที่คุณชอบมาดูการแสดงของคุณหรือหากมีงานกีฬาท้องถิ่นก็ลองชวนเธอมาดูคุณแข่งกีฬา สาวบางคนประทับใจผู้ชายที่หลงใหลในงานอดิเรกของเขาและหาเวลาให้กับตัวเอง หากคุณมีสิ่งที่ชอบทำก็ลองหาเวลาทำสิ่งนั้น เช่น หากคุณเป็นหนอนหนังสือก็ควรหาเวลาอ่านในขณะที่กำลังเอาชนะใจสาวคนนี้ มันจะทำให้คุณมีเรื่องคุยกับเธอมากขึ้นเมื่อคุณเจอเธอและเธออาจจะประทับใจเมื่อเห็นคุณนั่งอ่านหนังสืออยู่ที่ร้านกาแฟตอนบ่ายวันหนึ่ง
เป็นคู่เดทที่ยอดเยี่ยม. ชมเธอ. พูดหัวข้อที่ปลอดภัยในช่วงแรก. ถามคำถามเพื่อให้รู้จักเธอได้มากขึ้นอีก. คบเธอไปเรื่อยๆ และใจเย็น. วางแผนให้ดี. แต่งตัวให้สะอาดเรียบร้อย. สบตาเธอ. ยืนตัวตรงและสง่า. พูดให้สั้นและตรงประเด็น. อย่าใส่ใจหากเธอปฏิเสธ. ทำให้เธอเห็นนิสัยที่ดีของคุณ. คุณต้องดูดีและรู้สึกดีเสมอ. มองหาโอกาสเพื่อแสดงทักษะที่ไม่เหมือนใคร. ทำสิ่งที่คุณชอบทำ.
https://www.wikihow.com/Impress-a-Girl-and-Make-Her-Fall-in-Love-with-a-Boy https://www.wikihow.com/Impress-a-Girl-and-Make-Her-Fall-in-Love-with-a-Boy https://www.wikihow.com/Impress-a-Girl-and-Make-Her-Fall-in-Love-with-a-Boy
Increasing Her Affection for You Asking Her Out Impressing a Girl